ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

 **HOTĂRÂREA NR. 185/26.05.2022**

**privind darea în administrare către Direcția de Asistență Socială Satu Mare a Centrului Multifuncțional Social Ostrovului**

Consiliul Local al Municipiului Satu Mare întrunit în şedinţa ordinară din data de 26.05.2022,

Analizând proiectul de hotărâre înregistrat sub nr. 29462/20.05.2022, referatul de aprobare al inițiatorului înregistrat sub nr. 29464/20.05.2022, raportul de specialitate al Serviciului Patrimoniu Concesionări Închirieri înregistrat sub nr.29465/20.05.2022, raportul Serviciului Juridic înregistrat sub nr. 29759/23.05.2022 și avizele comisiilor de specialitate ale Consiliului Local Satu Mare,

Luând în considerare prevederile art. 551 pct. 7, art. 554, art. 858, art. 866 - art. 870 din Legea nr. 287/2009 privind Codul Civil, republicată cu modificările și completările ulterioare, ale art. 108 lit. a), art. 286, art. 297 alin (1) lit. a) art. 299-art. 300 din Codul Administrativ aprobat prin O.U.G. nr. 57/2019, cu modificările şi completările ulterioare, ale art. 20 alin (1) lit. e) din Legea nr. 273/2006 privind finanțele publice, cu modificările şi completările ulterioare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 87 alin. (5), art. 129 alin. (2) lit. c) coroborat cu alin. 6 lit. (a), ale art. 139 alin. (3) lit. g), art. 196 alin. (1) lit. a) din Codul administrativ, aprobat prin OUG nr. 57/2019, cu modificările şi completările ulterioare,

Adoptă următoarea:

**H O T Ă R Â R E**:

**Art. 1.** (1) Se aprobă darea în administrare Direcției de Asistență Socială Satu Mare, a imobilului Centrul Multifuncțional Social Ostrovului, situat în Municipiul Satu Mare, str. Uzinei nr.28, având nr. de inventar 104246 și valoare 6929575.96 lei, în scopul desfășurării de activități sociale precum și a dotărilor aferente în valoare de 261.800 lei, cuprinse în anexa 1 și anexa 2 la prezenta.

**Art. 2.** Darea în administrare se face pe bază de protocol, încheiat în termen de 15 zile calendaristice de la data intrării în vigoare a prezentei, ce va constitui anexă la contractul de administrare.

**Art. 3.** Direcția de Asistență socială Satu Mare va avea următoarele obligații **:**

1. să folosească spațiile potrivit destinației stabilite și să le întrețină ca un bun proprietar;
2. să asigure paza, protecția și conservarea bunurilor, ca un bun proprietar, și să suporte toate cheltuielile necesare bunei funcționări;
3. să efectueze lucrări de investiții asupra bunului, în condițiile actului de dare în administrare și a legislației în materia achizițiilor publice;
4. să suporte toate cheltuielile necesare pentru aducerea bunului la starea corespunzătoare de folosință, în cazul degradării acestuia, ca urmare a utilizării necorespunzătoare sau a neasigurării pazei;
5. să obțină avizele pentru lucrări de îmbunătățire și menținere a caracteristicilor tehnice ale bunurilor;
6. să reevalueze bunurile, în condițiile legii;
7. să ia măsuri pentru repararea și întreținerea în siguranță, exploatare și funcționare a spațiului dat în folosință și să suporte toate cheltuielile generate de acesta;
8. să suporte contravaloarea cheltuielilor de întreținere a spațiului (energie termică, energie electrică, apă și canalizare, salubritate, etc);
9. să ia măsuri legale pentru prevenirea și stingerea incendiilor în spațiul dat în folosință și în spațiile comune;
10. răspunde pentru pagubele produse spațiului ca urmare a utilizării necorespunzătoare a acestuia și va efectua eventualele reparații pe cheltuiala proprie;

**Art. 4.** Cu ducerea la îndeplinire a prezentei se încredințează ViceprimarulMunicipiului Satu Mare, domnul Stan Gheorghe, prin Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 5.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, ViceprimaruluiMunicipiului Satu Mare, domnului Stan Gheorghe Instituției Prefectului - Județului Satu Mare, Serviciului Patrimoniu, Concesionări, Închirieri și Direcției de Asistență Socială.

**Președinte de ședință, Contrasemnează**

 **Barakonyi Gergő**  **Secretar general,**

 **Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie cf. art. 204 alin. (2) lit. l) și alin. (3) din O.U.G. nr. 57/2019 | 22 |
| Nr. total al consilierilor prezenţi | 20 |
| Nr total al consilierilor absenţi | 2 |
| Voturi pentru | 20 |
| Voturi împotrivă | 0 |
| Abţineri | 0 |

Redactat în 6 exemplare originale